สรุปประวัติ Stan Lee ผู้สร้างการ์ตูน Marvel
Stanley Martin Lieber หรือที่เรารู้จักกันในนาม Stan Lee เพิ่งเสียชีวิตวันจันทร์ที่ 12 พฤศจิกายน 2018 ด้วยอายุ 95 ปี  เขาเป็นผู้ก่อตั้งอาณาจักร Marvel และเป็นผู้ให้กำเนิดเหล่าซูเปอร์ฮีโร่ทั้งหลายที่เรารู้จักกันทุกวันนี้  Stanley Martin Lieber เกิดเมื่อวันที่ 28 ธันวาคม ค.ศ. 1922 ที่ นิวยอร์ก ประเทศสหรัฐอเมริกา  เมื่ออายุได้ 19 ปี เขาได้มีส่วนร่วมในการใส่บทบาทและเรื่องราวของ Captain America ในรูปแบบเวอร์ชันการ์ตูนภายใต้บริษัท Timely Comics (ภายหลังเปลี่ยนชื่อเป็น Marvel)
13 พ.ย. 2561

สรุปประวัติ Stan Lee ผู้สร้างการ์ตูน Marvel / โดย ลงทุนแมน
Stanley Martin Lieber หรือที่เรารู้จักกันในนาม Stan Lee เพิ่งเสียชีวิตวันจันทร์ที่ 12 พฤศจิกายน 2018 ด้วยอายุ 95 ปี
เขาเป็นผู้ก่อตั้งอาณาจักร Marvel และเป็นผู้ให้กำเนิดเหล่าซูเปอร์ฮีโร่ทั้งหลายที่เรารู้จักกันทุกวันนี้
Stanley Martin Lieber เกิดเมื่อวันที่ 28 ธันวาคม ค.ศ. 1922 ที่ นิวยอร์ก ประเทศสหรัฐอเมริกา
เมื่ออายุได้ 19 ปี เขาได้มีส่วนร่วมในการใส่บทบาทและเรื่องราวของ Captain America ในรูปแบบเวอร์ชันการ์ตูนภายใต้บริษัท Timely Comics (ภายหลังเปลี่ยนชื่อเป็น Marvel)
หลังจากนั้นซูเปอร์ฮีโร่ตัวแรกภายใต้ฝีมือของเขาชื่อว่า Destroyer ก็ได้เกิดขึ้นพร้อมกับซูเปอร์ฮีโร่อีกจำนวนมากในเวลาถัดมา
อย่างไรก็ตามเมื่อเข้าในช่วงสงครามโลกครั้งที่ 2 เขาก็ต้องหยุดวาดการ์ตูนเนื่องจากถูกเรียกตัวให้ไปเข้าร่วมกับแผนกสื่อสารของกองทัพ
แต่นั่นก็ไม่ได้หยุดจินตนาการในการสร้างซูเปอร์ฮีโร่ของเขาลง เพราะขณะที่อยู่ในกองทัพ เขาก็ยังคงวาดการ์ตูนอยู่เสมอ
ภายหลังสงครามจบ บริษัท Timely Comics ได้ชวนเขากลับไปทำงานอีกครั้ง เพื่อต้องการให้เขาสร้างซูเปอร์ฮีโร่ใหม่ซึ่งเป็นที่ชื่นชอบกว่าของบริษัท DC Comics (ซึ่งก็คือค่ายของซูเปอร์ฮีโร่ฝั่ง Batman, Wonder Woman เป็นต้น)
ซูเปอร์ฮีโร่ที่สร้างขึ้นใหม่จึงต้องปรับเปลี่ยนลักษณะให้แตกต่างจากเดิม โดยในอดีตซูเปอร์ฮีโร่มักจะจับกลุ่มแค่เฉพาะเด็ก แต่ตอนนี้ฮีโร่ตัวใหม่ที่เกิดขึ้นจะต้องจับกลุ่มผู้ใหญ่ได้ด้วย
พอเป็นแบบนี้แล้ว ซูเปอร์ฮีโร่ที่เกิดขึ้นจึงต้องมีลักษณะของอารมณ์เข้ามาผสมให้คล้ายกับคนมากขึ้น
หลังจากนั้น Stan Lee กับ Jack Kirby ซึ่งเป็นอดีตนักวาดการ์ตูนให้กับทางฝั่ง DC Comics มาก่อน ได้นำแนวคิดการใส่อารมณ์ มาร่วมมือกันสร้างซูเปอร์ฮีโร่ที่มีลักษณะเป็นทีมครั้งแรก ในเรื่องที่ชื่อว่า Fantastic Four ซึ่งเป็นปีเดียวกันกับที่บริษัทเริ่มใช้ชื่อแบรนด์ว่า Marvel Comics
ผลปรากฏว่า Fantastic Four กลายเป็นที่รู้จักของคนจำนวนมากภายในเวลาอันรวดเร็ว
เมื่อเห็นแบบนี้แล้ว Lee และ Kirby จึงไม่รอช้าที่จะร่วมมือกันสร้างตัวละครใหม่ทันที ซึ่งตัวละครที่เกิดขึ้นก็คือ Hulk, Thor, Iron Man, Doctor Strange และ ซูเปอร์ฮีโร่ที่ประสบความสำเร็จสูงสุดอย่าง Spider-Man เป็นต้น
หลังจากนั้นเรื่องราวก็เป็นอย่างที่เราเห็นกันจนถึงทุกวันนี้คือ การ์ตูนซูเปอร์ฮีโร่ของ Marvel ได้รับความนิยมอย่างมากจนต้องนำมาสร้างเป็นภาพยนตร์และกลายเป็นที่จับตาของบริษัทยักษ์ใหญ่อย่าง Disney
จนสุดท้ายแล้ว Disney ได้ขอซื้อ Marvel ไปด้วยมูลค่ากว่า 1.3 แสนล้านบาทเมื่อปี 2009
ตลอดชีวิตของการทำงานจนถึงวาระสุดท้าย คาดว่า Stan Lee มีมูลค่าทรัพย์สินสุทธิอยู่ที่ 50 ล้านดอลลาร์สหรัฐหรือคิดเป็นเงินไทยประมาณ 1,600 ล้านบาท
เมื่อดูจากภาพยนตร์ที่สร้างมาจากการ์ตูนของเขา พบว่า
แค่อาณาจักร The Avengers ก็มีภาพยนตร์มาแล้วกว่า 20 เรื่อง คิดรายได้รวมประมาณ 553,700 ล้านบาท
และยังไม่รวมค่าลิขสิทธิ์ที่ค่ายอื่นๆ นำตัวการ์ตูนของเขาไปสร้างเป็นภาพยนตร์
เสน่ห์ของภาพยนตร์ Marvel ที่หลายคนอาจจะยังไม่รู้ นั่นก็คือ Stan Lee มักจะปรากฏตัวอยู่ในเรื่องเสมอ
ที่ผ่านมา หลายคนเมื่อดูภาพยนตร์ Marvel ก็จะติดตามว่า เขาจะมาปรากฏตัวเป็นอะไร
ไม่ว่าจะเป็นคนขาย Hot Dog ใน X-Men
เป็นหน่วยรักษาความปลอดภัยใน Hulk
เป็นบุรุษไปรษณีย์ใน Captain America
เป็นผู้ป่วยใน Thor
เป็นคนร่วมงานรับปริญญาบัตรใน Spider-Man
แต่ถึงแม้วันนี้ Stan Lee จะจากโลกนี้ไปแล้ว
เราก็อาจจะยังได้เห็นเขามาปรากฏตัวในภาพยนตร์ได้อยู่
เพราะที่ผ่านมามีบางเรื่อง เขาจะปรากฏตัวอยู่ในรูปแปะฝาผนัง หรือ ป้ายโฆษณา ประกอบฉากนั่นเอง..
R.I.P. Stan Lee
----------------------
ติดตามเรื่องน่ารู้อื่นๆ ได้ที่แอปพลิเคชัน "blockdit" โหลดได้ที่ 
ความคิดดีๆ เกิดขึ้นที่บล็อกดิต..
.
หนังสือลงทุนแมนไว้อ่านยามว่าง เล่ม 1.0-7.0 ซื้อได้ที่ลิงก์นี้ 
.
อินสตาแกรม ไว้ดูภาพสวยๆ 
.
ทวิตเตอร์กระชับฉับไว 
.
ไลน์ส่งข้อความตรงวันละครั้ง 
----------------------
References
-
-
-
-